Comença un nou curs en la Sala d’Exposicions de la Casa de Cultura de Burjassot
2025-07-24

A partir d’aquest mateix mes de setembre, les millors mostres d’Arts Plàstiques tornaran a decorar de bon art les parets de la Sala Principal d’Exposicions de la Casa de Cultura de Burjassot. El 12 de setembre, l’artista plàstica Ana Ibáñez García presentarà “Escap-arte”, una mostra pictòrica que es podrà visitar fins al 29 de setembre.

“Escap-arte”, l’obra que ens presenta Ana Ibáñez, a Burjassot, mostra dues temàtiques diferenciades, però sota un mateix estil, amb una tècnica mixta d’acrílic i d’oli que incorpora també el collage i algunes transferències per a marcar el joc de reflexos en els seus aparadors.

Els seus quadres són el resultat d’un treball previ: captar amb la seua càmera la realitat i transformar-la al seu gust, cercant un contingut en formes i colors, així com adequar en un sol plànol el conjunt de moments que es plasmen en un discórrer d’idees i valors, en l’espai i en el temps de la seua empremta personal. Dins del seu àmbit figuratiu juga amb la imatge, transformant aqueixa realitat al seu capritx, segons el que el seu instint discursiu i la seua pròpia interpretació són capaces de plasmar i concebre, amb una finalitat tant estètica com a comunicativa.

Ana Ibáñez, burgalesa de naixement, va començar els estudis de dibuix en l’Acadèmia Provincial de Pintura de Burgos. Va continuar la seua formació de pintura a València, concretament en L’Escola d’Artesans, en l’Acadèmia Segle XXI i en l’Acadèmia de Pintura i Dibuix Alfha, dirigits tots ells per pintors de reconegut prestigi.